मीडिया क्षेत्र में शोध को बढ़ावा देने की जरूरत: डॉ. शर्मा
केयूकेमीडिया प्रौद्योगिकी संस्थान में सोमवार को न्यू ट्रेंडस इन मीडिया रिसर्च पर कार्यशाला आयोजित की गई। जिसमें मुख्यातिथि कुलपति डॉ. कैलाश चंद्र शर्मा थे।
उन्होंने कहा कि मीडिया समाज में महत्वपूर्ण भूमिका निभा रहा है और लोकतंत्र का चौथा स्तंभ भी है। लोकमत बनाने में मीडिया अहम भूमिका निभाता है। जिसके चलते मीडिया में शोध का दायरा बढ़ता ही जा रहा है। कुलपति ने कहा कि मीडिया नई तकनीक हर व्यक्ति के जीवन को प्रभावित कर रहे हैं। ऐसे में मीडिया की विश्वसनीयता बनाए रखने के लिए मीडिया शोध को बढ़ावा देने की जरुरत है। उन्होंने कहा कि हर विषय का विकास शोध से होता है। मीडिया क्षेत्र में शोध से केवल इस विषय का विकास होगा बल्कि मीडिया की विषय वस्तु भी गुणवत्तापरक बन पाएगी।
एक शोध के अनुसार 60 प्रतिशत से अधिक लोग मीडिया की सूचनाओं पर विश्वास करते हैं। नई सूचना प्रौद्योगिकी ने मीडिया को एक नई ताकत दी है जिसके कारण मीडिया लोगों के विचारों को प्रभावित करने के साथ-साथ सामाजिक बदलाव में महत्वपूर्ण भूमिका निभा रहा है। डीन कॉमर्स प्रो. मंजुला चौधरी ने कहा कि मीडिया एक बहुआयामी विषय है।
जिसमें शोध की संभावनाएं दिन-प्रतिदिन बढ़ती जा रही है। इस अवसर पर संस्थान के निदेशक प्रो. एसएस बूरा, प्रो. देवेश किशोर, प्रो. उमेश आर्य, डॉ. मधुदीप सिंह, डॉ. अशोक शर्मा, रोमा, डॉ. बंसीलाल, डॉ. तपेश किरण, डॉ. सतीश राणा, सचिन कुमार, राकेश कुमार, डॉ. अभिनव कटारिया, रोशन मस्ताना, कुलदीप सिंह, जितेंद्र रोहिला और राजेश कुमार मौजूद थे।
कुरुक्षेत्र| कार्यशालामें विचार रखते केयू के वीसी डॉ. कैलाश चंद्र शर्मा।
hin_Deva hin_Deva hin_Deva hin_Deva mai_Deva awa_Deva